CELEX: 62021CN0601
Language: lt
Date: 2021-09-28 00:00:00
Title: Byla C-601/21: 2021 m. rugsėjo 28 d. pareikštas ieškinys byloje Europos Komisija / Lenkijos Respublika

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/23
            
         
      2021 m. rugsėjo 28 d. pareikštas ieškinys byloje Europos Komisija / Lenkijos Respublika
      
      (Byla C-601/21)
      (2021/C 490/24)
      Proceso kalba: lenkų
      
         Šalys
      
      
         Ieškovė: Europos Komisija, atstovaujama A Stobiecka-Kuik, G. Wils, P. Ondrůšek
      
         Atsakovė: Lenkijos Respublika
      
         Ieškovės reikalavimai
      
      
                  —
               
               
                  konstatuoti, kad Lenkijos Respublika neįvykdė įsipareigojimų pagal Direktyvos 2014/24/ES dėl viešųjų pirkimų (1) 1 straipsnio 1 bei 3 dalis ir 15 straipsnio 2 bei 3 dalis, siejamas su SESV 346 straipsnio 1 dalies a punktu, nes nustatė Direktyvoje 2014/24/ES nenumatytas papildomas išimtis dėl kai kurių dokumentų, spaudinių ir ženklų gamybos,
               
            
                  —
               
               
                  priteisti iš Lenkijos Respublikos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Perkeldama Direktyvą 2014/24, Lenkija nusprendė netaikyti joje numatytų procedūrų daugelio dokumentų, spaudinių ir ženklų gamybai. Lenkijos nustatytos išimtys taikomos oficialiems dokumentams (pvz., asmens tapatybės kortelėms, pasams ir jūrininko knygelėms), banderolėms, teisiškai privalomoms žymoms ir transporto priemonių kontrolės lipdukams, balsavimo biuleteniams ir hologramoms ant rinkėjų pažymėjimų, mikroprocesoriams su programine įranga oficialiems dokumentams tvarkyti, oficialių dokumentų naudojimui būtinoms informacinėms sistemoms ir duomenų bazėms. Komisijos nuomone, nustačius šias išimtis buvo pažeista Direktyva 2014/24, nes jos taikymo sritis buvo apribota nesiremiant pačios direktyvos nuostatomis arba SESV 346 straipsniu. Komisija remiasi Teisingumo Teismo sprendimu Komisija / Austrija, C-187/16, kaip esminiu precedentu šioje srityje.
      Per ikiteisminę procedūrą Lenkija rėmėsi būtinybe užtikrinti oficialių dokumentu saugumą. Komisija supranta poreikį užtikrinti šių dokumentų autentiškumą ir saugumą, tačiau pažymi, kad Lenkija neįrodė, jog reikalinga apsauga, įskaitant apsaugą nuo klastojimo arba numatytąją asmens duomenų apsaugos teisės aktuose, negali būti pasiekta laikantis Direktyvoje 2014/24 numatytos viešųjų pirkimų procedūros.
      
         (1)  OL L 94, 2014, p. 65.